loo C. PLINII HIST. NAT. LIB. XXXIIf. 



Frugalitatis antiquae in argento exempla. 



L. Libras xxxii argent! Africanus sequens lieredi re- 

 liquit. Idemque quum de Pnis triumpharet , quatuor 

 millia ccclxxx pondo transtulit. Hoc argenti tota Car- 

 thago habuit , illa terrarum aemula , quot mensarum 

 postea apparatu victa? Numantia quidem deleta, idem 

 Africanus in triumpho militibus x vu ddit. O viros illo 

 imperatore dignos , quibus hoc satis fuit ! Frater ejus 

 Allobrogicus primus omnium pondo mille habuit. At 

 Livius Drusus in tribunatu plebis , x. Nam propter 

 quinque pondo notatum a censoribus triumphalem se- 

 nem, fabulosum jam videtur. Item Catum iElium, quum 

 legati iEtolorum in consulatu prandentem in fictilibus 

 adissent, missa ab his vasa argentea non accepisse, 

 neque aliud habuisse argenti ad supremum vitae diem, 

 quam duo pocula , quae L. Paulus soeer ei ob virtutem , 

 devicto Perseo rege , donasset. Invenimus legatos Car- 

 thaginiensium dixisse nuUos hominum inter sese be- 

 nignius vivere, quam Romanos. Eodem enim argento 

 apud omnes cnitavisse ipsos. At hercules Pompeium 

 Paulinum arelatensis equitis romani filium , paternaque 

 gente pellitum, quod xii pondo argenti habuisset apud 

 exercitum , ferocissimis gentibus oppositum scimus. 



